Plato

Plato (Greka: Πλάτων Plátōn; 428/427 po 424/423 – 348/347 OK) o filosofer grek genys yn Athina dres an oos Klassek yn Hen Rew, fondyer an skol Platonek a dybyans ha fondyer an Akademi, an kynsa fundyans a adhyskans ughella y'n West. Den pur bosek yw ev yn istori filosofieth Hen Grek ha'n West, keffrys ha'y dhyskador, Socrates, hag y studhyor a vri, Aristotle.

Plato o nowedher a'n furvow daylekteth ha keskows skrifys yn filosofieth. An method a wovyn y'n keskowsow ma, henwys an method Socratek, yw mar bosek avel an dalgh. 

Konsidrys yw Plato avel an fondyer a filosofieth politek an West. Y gevro an moyha aswonnys yw an dhamkanieth a Furvow godhvedhys dre reson pur, may hwra Plato diskwedhes assoylyans dhe'n kudyn a bennrewlys, aswonnys avel Platonieth. Kerensa Platonek ha soledow Platonek yw henwys herwydh y hanow ynwedh.

Onan a'n moyha aswonnys oberennow Plato yw The Republic (yn Greka, Politeia, 'sita'). Y'n oberen na, ev a deskrif gorweles Socrates a stat "delvrysek". Y krysir y hwrug oberennow Plato oll treusvewa moy es 2,400 bledhen, hag yw pur danow.

Klass:Dinethyansow an 5es kansvledhen KOK
Klass:Filosofers adhyskans
Klass:Filosofers art
Klass:Grekys
Klass:Hen filosofers
Klass:Mernansow an 4ves kansvledhen K.O.K.
Klass:Skriforyon